stanford-oval/wikipedia huggingface dataset:
เจ้าชายอาร์ชีแห่งซัสเซกซ์
ตำแหน่งและสิทธิในการสืบราชบัลลังก์

เจ้าชายอาร์ชีเป็นพระราชปนัดดาในสมเด็จพระราชินีนาถเอลิซาเบธที่ 2 แห่งสหราชอาณาจักร ทรงอยู่ในลำดับที่ 6 ของการสืบสันตติวงศ์สหราชอาณาจักรต่อจากพระบิดา และเป็นทายาทผู้มีสิทธิโดยตรงในการสืบตำแหน่งดยุกแห่งซัสเซกซ์ของบิดา
ดยุกแห่งซัสเซกซ์เป็นเจ้านายผู้มีสิทธิในการสืบราชสันตติวงศ์สหราชอาณาจักรในลำดับต้น ๆ โดยมี เจ้าชายวิลเลียม เจ้าชายแห่งเวลส์ (พระเชษฐา) และพระโอรสและพระธิดาของพระเชษฐาอีกสามพระองค์มีสิทธิสืบราชสมบัติก่อน เนื่องจาก ดยุกแห่งซัสเซกซ์เป็นพระโอรสพระองค์เล็ก พระโอรสของดยุกแห่งซัสเซกซ์จึงมิได้เป็นเจ้าชายแห่งสหราชอาณาจักรหรือมีฐานันดรศักดิ์โดยอัตโนมัติ และคาดว่าอาจจะมีตำแหน่ง "เหมือนลูกดยุกคนอื่น ๆ" เมานต์แบ็ตเทน-วินด์เซอร์นั้นมีตำแหน่งเป็นเอิร์ลแห่งดัมบาร์ตัน ตามสิทธิและเป็นบรรดาศักดิ์หนึ่งของบิดา ทว่า ดยุกและดัชเชสแห่งซัสเซกซ์ทรงตัดสินพระทัยที่จะมิให้โอรสมีบรรดาศักดิ์ และมีพระประสงค์ให้โอรสมีชื่อว่า "เด็กชายอาร์ชี"
อย่างไรก็ตาม สมเด็จพระเจ้าชาลส์ที่ 3 แห่งสหราชอาณาจักร ทรงสถาปนาเมานต์แบ็ตเทน-วินด์เซอร์เป็นเจ้าชายแห่งสหราชอาณาจักรในฐานะพระราชนัดดาในองค์พระมหากษัตริย์สหราชอาณาจักร ตามหนังสือสิทธิบัตรซึ่งตราขึ้นโดยพระเจ้าจอร์จที่ 5 ในปี ค.ศ. 1917
เจ้าชายวิลเลียม อาเดลิน

| เจ้าชายวิลเลียม อาเดลิน |
| --- | --- |
ดยุคแห่งนอร์มังดี

ประสูติ: 5 สิงหาคม ค.ศ. 1103(1103-08-05)
สวรรคต: 25 พฤศจิกายน ค.ศ. 1120(1120-11-25) (17 ปี)
คู่อภิเษก: มาทิลดาแห่งอองฌู
ราชวงศ์: นอร์มัน
พระราชบิดา: พระเจ้าเฮนรีที่ 1 แห่งอังกฤษ
พระราชมารดา: มาทิลดาแห่งสกอตแลนด์
เจ้าชายวิลเลียม อาเดลิน (อังกฤษ: William Adelin; 5 สิงหาคม 1103 - 25 พฤศจิกายน 1120) เป็นพระราชโอรสโดยชอบธรรมเพียงองค์เดียวของพระเจ้าเฮนรีที่ 1 แห่งอังกฤษโดยประสูติแต่พระราชินีมาทิลดาแห่งสกอตแลนด์ และด้วยเหตุนี้พระองค์จึงเป็นรัชทายาทของราชบัลลังก์อังกฤษ แต่การสวรรคตก่อนวัยอันควรของพระองค์โดยไม่มีทายาทเนื่องจากเรืออับปางทำให้เกิดวิกฤตการสืบราชบัลลังก์ซึ่งเป็นที่รู้จักในประวัติศาสตร์อังกฤษในชื่อดิแอนะคี
พระประวัติ

เจ้าชายวิลเลียมประสูติที่วินเชสเตอร์ พระราชบิดาของพระองค์คือ พระเจ้าเฮนรีที่ 1 แห่งอังกฤษ อภิเษกสมรสกับพระมารดาของพระองค์คือ มาทิลดาแห่งสกอตแลนด์ พระราชินีมาทิลดาสืบเชื้อสายมาจากพระเจ้าเอ็ดมันด์ที่ 2 แห่งอังกฤษหรือพระเจ้าเอ็ดมันด์ผู้ทนทานและเป็นพระราชนัดดา (หลานสาว) ของพระเจ้าเอ็ดเวิร์ดธรรมสักขี ด้วยเหตุนี้ การอภิเษกครั้งนี้จึงเป็นการรวมกันระหว่างชาวนอร์มันผู้มาใหม่ซึ่งเป็นกษัตริย์อังกฤษและชาวแองโกล-แซกซันผู้อยู่มาแต่เก่าก่อน
ความหวังของพระเจ้าเฮนรีที่ 1 ในการสืบราชบัลลังก์ของพระองค์ขึ้นอยู่กับเจ้าชายวิลเลียม
ดยุคแห่งนอร์มังดี

ในช่วงที่พระเจ้าเฮนรียังมีพระชนม์ชีพ เจ้าชายวิลเลียมได้รับพระราชทานพระอิสริยยศเป็นดยุกแห่งนอร์มังดีต่อจากเจ้าชายรอเบิร์ตซึ่งเป็นพระปิตุลา (ลุง) ของพระองค์ซึ่งเป็นแค่พระอิสริยยศเพียงในนามมากกว่า พระเจ้าเฮนรีถูกพระเจ้าหลุยส์ที่ 6 แห่งฝรั่งเศสกดดันให้เสด็จไปแสดงความจงรักภักดีในฐานะดยุคแห่งนอร์มังดี ในฐานะกษัตริย์ พระเจ้าเฮนรีไม่พอพระทัยที่จะปฏิบัติตาม และในปี ค.ศ. 1115 พระองค์เสนอให้เจ้าชายวิลเลียมเสด็จไปแทนพระองค์ ข้อเสนอนี้เป็นที่ยอมรับในที่สุดในปี ค.ศ. 1120 หลังจากช่วงสงคราม เจ้าชายวิลเลียมเสด็จไปแสดงความจงรักภักดีต่อพระเจ้าหลุยส์ที่ 6 ในกลางปี ค.ศ. 1120 ด้วยเหตุนี้ เจ้าชายวิลเลียมจึงถูกนับว่าเป็นดยุกแห่งนอร์มังดีในบางครั้ง (บางทีก็ วิลเลียมที่ 3 หรือวิลเลียมที่ 4) เจ้าชายวิลเลียมเป็นรัชทายาทและบารอนแห่งนอร์มังดีในปี ค.ศ. 1115 และบารอนแห่งอังกฤษในเดือนมีนาคม ค.ศ. 1116
สมเด็จพระราชินีมาทิลดาพระมารดาของเจ้าชายวิลเลียม ดำรงตำแหน่งผู้สำเร็จราชการแทนพระองค์ในอังกฤษ ขณะที่พระสวามีประทับอยู่ที่นอร์มังดี หลังจากที่พระนางสิ้นพระชนม์ในปี ค.ศ. 1118 เจ้าชายวิลเลียมก็มีพระชนมพรรษามากพอที่จะสำเร็จราชการแทนพระองค์ พระองค์ได้รับคำแนะนำอย่างใกล้ชิดในบทบาทนี้จากที่ปรึกษาของพระเจ้าเฮนรี เช่น บิชอปโรเจอร์แห่งซอลส์บรี ทำให้ในช่วงปีสุดท้ายในพระชนม์ชีพของพระองค์ บางครั้งพระองค์ถูกเรียกว่า Rex designatus (กษัตริย์ที่ถูกกำหนด)
ในช่วง 35 ปีในรัชสมัยของพระเจ้าเฮนรีที่ 1 แห่งอังกฤษต้องเผชิญกับการปะทะกันหลายครั้ง เพื่อรักษาความจงรักภักดีของอองฌูซึ่งเป็นคู่แข่งสำคัญของนอร์มังดีมาเป็นเวลานานพระเจ้าเฮนรีจึงได้หมั้นหมายเจ้าชายวิลเลียมกับมาทิลดาแห่งอองฌูบุตรสาวคนโตของเคานต์ ฟุลค์ที่ 5 แห่งอองฌู ในเดือนกุมภาพันธ์ ค.ศ. 1113 ใกล้กับ Alençon การอภิเษกของทั้งสองเกิดขึ้นในเดือนมิถุนายน ค.ศ. 1119 ในเมืองลิซิเออซ์
สวรรคต

เจ้าชายวิลเลียมสวรรคตในโศกนาฏกรรมเรือขาวเมื่อวันที่ 25 พฤศจิกายน ค.ศ. 1120 ดยุคและพระสหายของพระองค์ได้ข้ามช่องแคบอังกฤษจากบาร์เฟลอร์บนเรือบล็องช์-เนฟ (เรือขาว) โดยเรือขาวเป็นเรือที่เร็วและทันสมัยที่สุดในกองเรือหลวง เจ้าชายวิลเลียมและคณะยังคงดื่มสุราอยู่ที่ฝั่งจนมืด โดยมั่นใจว่าเรือเร็วและในทะเลนิ่ง ความล่าช้าจะไม่มีผลอย่างแน่นอน ดังนั้นในกลางดึกคนถือหางเสือเรือที่กำลังเมาก็นำเรือชนเข้ากับโขดหินในอ่าว
ลูกเรือและผู้โดยสารไม่สามารถนำเรือออกจากโขดหินหรือป้องกันไม่ให้เรือจมไปกับน้ำได้ เจ้าชายวิลเลี่ยมและพระสหายหลายคนก็ปล่อยเรือบดขนาดเล็กลงน้ำได้ แต่ในนาทีสุดท้าย เจ้าชายวิลเลี่ยมรีบกลับไปช่วยมาทิลดา ฟิตซ์รอย เคาน์เตสแห่งแปร์เช พระขนิษฐาต่างพระมารดาของพระองค์ เมื่อพระองค์และคนอื่น ๆ ลงเรือบดลำเล็ก เรือลำนั้น "บรรทุกคนจำนวนมากเกินไป เรือบดจึงพลิกคว่ำและจมอยู่ใต้ทะเลลึก"
เจ้าหญิงมาทิลดาพระชายาของเจ้าชายวิลเลียม อยู่บนเรือลำอื่นในขณะที่เรือจม การสวรรคตของเจ้าชายวิลเลียมทำให้การสืบราชบัลลังก์อังกฤษที่สืบเนื่องมาจากพระราชบิดาของพระองค์ไม่แน่นอน  หลังจากพระเจ้าเฮนรีสวรรคตในปี ค.ศ. 1135 พระเชษฐภคินี (พี่สาว) ของเจ้าชายวิลเลียมคือจักรพรรดินีมาทิลดาและพระภาติยะ (ลูกพี่ลูกน้อง) ของพระองค์คือสตีเฟนแห่งบลัวซึ่งเป็นพระโอรสของอาแดลแห่งนอร์ม็องดีพระราชธิดาในพระเจ้าวิลเลียมที่ 1และพระปิตุจฉา (อาหญิง) ของเจ้าชายวิลเลียมได้ทำสงครามเป็นเวลานานโดยอ้างสิทธิ์ในราชบัลลังก์อังกฤษในสงครามกลางเมืองที่เรียกว่าดิแอนะคี
เจ้าชายแวนแซ็สลัสแห่งนัสเซา

เจ้าชายแวนแซ็สลัสแห่งนัสเซา (อังกฤษ: His Royal Highness Prince Wenceslas of Nassau) ประสูติเมื่อวันที่ 17 พฤศจิกายน พ.ศ. 2533 เป็นพระโอรสองค์กลางใน เจ้าชายฌ็องแห่งลักเซมเบิร์ก กับ เฮเลน ซูซานา เบ็ตตัว พระชายาคนแรก เป็นพระนัดดาใน แกรนด์ดยุกฌ็องแห่งลักเซมเบิร์ก และพระภาติยะใน แกรนด์ดยุกอ็องรีแห่งลักเซมเบิร์ก โดยเมื่อแรกประสูติ พระองค์มิได้ดำรงพระยศเจ้า การเสกสมรสของพระบิดาและพระมารดา ทำให้พระบิดา สูญเสียสิทธิ์ในการสืบราชบัลลังก์ โดยพระบิดาทรงเสกมสรสกับพระมารดา เมื่อวันที่ 21 กันยายน พ.ศ. 2538 โดยพระมารดารวมถึงพระบุตรได้รับยศที่ เคานต์/เคาน์เตส เด นัสเซา กระทั่งวันที่ 24 พฤศจิกายน พ.ศ. 2547 พระองค์ได้รับพระราชทานยศเป็น เจ้าชายคอนสแตนตินแห่งนัสเซา พร้อมฐานันดร รอยัลไฮเนส
เจ้าชายอะลี บิน อัลฮุซัยน์

| เจ้าชายอาลี บิน อัลฮุซัยน์ |
| --- | --- |

เจ้าชายแห่งฮัชไมต์จอร์แดน
ประสูติ: 23 ธันวาคม พ.ศ. 2518 (48 ปี) อัมมาน ประเทศจอร์แดน
พระชายา: เจ้าหญิงเรียม อัล-อาลี
พระบุตร: 2 พระองค์
ราชวงศ์: ราชวงศ์อัชไมต์
พระราชบิดา: สมเด็จพระราชาธิบดีฮุสเซนแห่งจอร์แดน
พระราชมารดา: สมเด็จพระราชินีอาลียาแห่งจอร์แดน
เจ้าชายอาลี บิน อัลฮุซัยน์ (อังกฤษ: Prince Alil bin Hussein) เป็นพระราชโอรสพระองค์ที่ 3 และพระราชบุตรพระองค์ที่ 7 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีอาลียาแห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระภคินีร่วมพระอุทร 1 พระองค์ คือ
เจ้าหญิงฮายา บิน ฮุสเซน
ทรงเสกสมรสกับ นางสาวเรียม (ต่อมา : เจ้าหญิงเรียม อัล-อาลี) มีพระบุตร 2 พระองค์
ทรงอยู่ในลำดับที่ 6 ในการสืบราชบัลลังก์จอร์แดน
เครื่องราชอิสริยาภรณ์ > ประจำชาติ

จอร์แดน
Knight Grand Cordon of the Supreme Order of the Renaissance, Special Class
Knight Grand Cordon of the Order of the Star of Jordan
Knight Grand Cordon of the Order of Independence
Knight Officer of the Order of Military Merit
Knight of the Decoration of the Hashemite Star
Recipient of the Al-Hussein Medal of Excellence, 2nd Class
Recipient of the Administrative & Leadership Competence Medal
Recipient of the Administrative & Technical Competence Medal
Recipient of the Administrative & Training Competence Medal
เครื่องราชอิสริยาภรณ์ > ต่างประเทศ

ออสเตรีย: Grand Cross of the Order of Honour for Services to the Republic of Austria, 1st Class
เดนมาร์ก: Knight Grand Cross of the Order of the Dannebrog
ฝรั่งเศส: Member of the Order of the Legion of Honour
เยอรมนี: Grand Cross of the Order of Merit of the Federal Republic of Germany, 1st Class
ญี่ปุ่น: Knight Grand Cordon of the Order of the Rising Sun
สวีเดน: Knight Grand Cross of the Royal Order of the Polar Star
สวีเดน: Recipient of the 50th Birthday Medal of King Carl XVI Gustaf
แหล่งข้อมูลอื่น

เว็บไซต์ทางการ
Official Biography
We Are Asia: Taking Our Place
The West Asian Football Federation
The Jordan Football Association
Fédération Internationale de Football Association (FIFA)
The Asian Football Confederation (AFC)
The Royal Film Commission
His Majesty King Abdullah II – Official Website
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โปแลนด์
เจ้าชายฮูร์แบร์ตุส เจ้าชายรัชทายาทแห่งซัคเซิน-โคบวร์คและโกทา

เจ้าชายฮูร์แบร์ตุส เจ้าชายรัชทายาทแห่งซัคเซิน-โคบวร์คและโกทา (อังกฤษ: His Highness Hubertus, Hereditary Prince of Saxe-Coburg and Gotha) ประสูติเมื่อวันที่ 16 กันยายน 2518 ณ ฮัมบวร์ค ประเทศเยอรมนี เป็นพระโอรสพระองค์ใหญ่ใน เจ้าชายแห่งซัคเซิน-โคบวร์คและโกทา และ เจ้าหญิงแห่งซัคเซิน-โคบวร์คและโกทา ทรงเป็นรัชทายาทอันดับที่ 1 ในการสืบทอดตำแหน่ง เจ้าชายพระประมุขแห่งซัคเซิน-โคบวร์คและโกทา พระองค์ทรงศึกษากฎหมายในมหาวิทยาลัยเวือทซ์บวร์ค ในปี 2540 และในปี 2542 ทรงศึกษาในวิทยาลัยเศรษฐศาสตร์และรัฐศาสตร์ ลอนดอน และในปี 2543 ทรงศึกษาในมหาวิทยาลัยลูทวิช-มัคซีมีลีอานแห่งมิวนิก ก่อนจะจบการศึกษาในปี 2546
จากนั้นพระองค์ทรงงานในฐานะทนายความให้กับธนาคารในนิวยอร์ก ในปี 2555 พระองค์เสด็จนิวัติกลับฮัมบวร์ค เพื่อทรงงานในฐานะพระราชวงศ์และทรงอุปถัมภ์องกรณ์ต่างๆไว้ในพระอุปถัมภ์
เสกสมรส

พระองค์ทรงเสกสมรสกับ เคลลี รอนเด์สต์เวดต์ นักวาณิชธนกิจ เมื่อวันที่ 21 พฤษภาคม 2552 และพิธีทางศาสนาเมื่อวันที่ 23 พฤษภาคม ปีเดียวกัน มีแขกในงานเพียงไม่กี่คน อาทิ คาร์ลที่ 16 กุสตาฟ ราชินีซิลเวีย ซีโมน แซ็กซ์-โคบูร์ก-ก็อตธา เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต ลอร์ด และ เลดีนิโคลัส วินด์เซอร์ 
เคลลี รอนเด์สต์เวดต์ รับพระราชทานพระอิสริยยศ เจ้าหญิงรัชทายาทแห่งซัคเซิน-โคบวร์คและโกทา พระชายา พร้อมฐานันดร ไฮเนส มีพระบุตรดังนี้
เจ้าหญิงคาทารีนา มีพระราชบิดาและพระราชมารดาทูลหัวคือ เจ้าฟ้าหญิงมกุฎราชกุมารีแห่งสวีเดน เจ้าชายแอนสท์ ออกัส เจ้าชายรัชทายาทแห่งฮันโนเฟอร์ ดัชเชสแห่งบาวาเรีย เจ้าฟ้าชาย เจ้าชายแห่งวิดิน และ เคาน์เตสคาทารีนาแห่งฟาร์เบอร์-คาสเทล
เจ้าชายฟิลิป มีพระราชบิดาและพระราชมารดาทูลหัวคือ ฟิลิปแห่งเบลเยียม เคาน์เตสอเล็กซานดราแห่งชอร์บอร์น เจ้าชายรัชทายาทแห่งบาเดิน เจ้าชายคาร์ล ฟอน เวเด และ คารีนา เอกเซอร์สัน
เจ้าหญิงมาเดอลีน มีพระบิดาและพระมารดาทูลหัวคือ เจ้าชายแห่งปรัสเซีย ท่านพระองค์หญิงอันนาแห่งบาวาเรีย อเล็กซานดรา-นาเด็จจา โคบวร์ค
เหรียญพรเกียรติยศ

แม่แบบ:Country data Saxe-Coburg-Gotha House of Saxe-Coburg and Gotha: Knight Grand Cross of the Saxe-Coburg and Gotha Saxe-Ernestine House Order
เจ้าชายแอร์ทูรุล อ็อสมัน

| เจ้าชายแอร์ทูรุล อ็อสมัน |
| --- | --- |
พระประมุขแห่งราชวงศ์อ็อสมัน
พระประมุขแห่งราชวงศ์อ็อสมัน
ดำรงพระยศ: 12 มีนาคม 2537 – 23 กันยายน 2552

ประสูติ: 18 สิงหาคม พ.ศ. 2455 จักรวรรดิออตโตมัน
สิ้นพระชนม์: 23 กันยายน พ.ศ. 2552 (97 ปี) อิสตันบูล ประเทศตุรกี
ราชวงศ์: ราชวงศ์อ็อสมัน
พระบิดา: เจ้าชายเมเหม็ด เบฮันนิดดิน
พระมารดา: เอลิเบ เมเลค นาซิลยา ฮานิม
เจ้าชายแอร์ทูรุล อ็อสมัน (อังกฤษ: His Imperial Highness Ertuğrul Osman) ประสูติเมื่อวันที่ 18 สืงหาคม 2455 เป็นพระโอรสใน เจ้าชายเมเหม็ด เบฮันนิดดิน และ เอลิเบ เมเลค นาซิลยา ฮานิม เป็นพระราชนัดดาใน สุลต่านอับดุล ฮามิดที่ 2 เป็นเจ้าชายแห่งออตโตมัน และดำรงพระอิสริยยศ เจ้าชายประมุข ตั้งแต่วันที่ 12 มีนาคม 2537 – 23 กันยายน 2552 ตราบจนสิ้นพระชนม์ ทรงเสกสมรส 2 ครั้ง ไม่มีพระบุตร
เจ้าชายเอดูอาร์ด ดยุกแห่งอันฮัลท์

เจ้าชายเอดูอาร์ด ดยุกแห่งอันฮัลท์ (อังกฤษ: Eduard, Duke of Anhalt) ประสูติเมื่อวันที่ 19 สิงหาคม 2399 ณ แกรนด์ดัชชีดัชชีอันฮัลท์ เป็นพระบุตรพระองค์ที่ 4 และพระโอรสพระองค์ที่ 3 ใน เจ้าชายเฟรเดอริกที่ 1 ดยุกแห่งอันฮัลท์ และ เจ้าหญิงอ็องตัวแน็ตแห่งซัคเซิน-อัลเทนบูร์ก โดยพระองค์ทรงเป็นดยุกแห่งอันฮัลท์เพียง 4 เดือน โดยในรัชกาลของพระองค์นั้น ทรงประชวรหนักจึงทำให้พระโอรสคือ เจ้าชายโจอาคิม แอนสท์ดยุกแห่งอันฮัลท์ เป็นผู้สำเร็จราชการแทนพระองค์ จนกระทั่งสิ้นพระชนม์ลงเมื่อวันที่ 13 กันยายน 2461 สิริพระชันษา 57 ปี พระโอรสของพระองค์สืบพระอิสริยยศ
เสกสมรส

เจ้าชายเอดูอาร์ด ดยุกแห่งอันฮัลท์ ทรงเสกสมรสกับ เจ้าหญิงลูอีสแห่งซัคเซิน-อัลเทนบูร์ก เมื่อวันที่ 6 กุมภาพันธ์ 2438 ก่อนจะหย่าร้างในปี 2461 พระชายารับพระราชทานพระอิสริยยศเพียง  เจ้าหญิงเอดูอาร์ดแห่งอันฮัลท์ มืใช่ ดัชเชสแห่งอันฮัลท์ เนื่องจากทรงหย่าร้างไปเสียก่อน ทรงมีพระบุตรดังนี้
เจ้าหญิงฟรีเดอริก
เจ้าชายเลโอปอล์ด
เจ้าหญิงมารี-เอากุสเทอแห่งอันฮัลท์
เจ้าชายโจอาคิม แอนสท์ดยุกแห่งอันฮัลท์
เจ้าชายยูจีน
เจ้าชายโวล์ฟกัง
เจ้าชายโยเซ็ฟ-เอมานูเอ็ลแห่งลีชเทินชไตน์

เจ้าชายโยเซ็ฟ-เอมานูเอ็ลแห่งลีชเทินชไตน์ (อังกฤษ: His Serene Highness Prince Josef-Emanuel of Liechtenstein, Count of Rietberg) ประสูติเมื่อวันที่ 7 พฤษภาคม 2532 เป็นพระโอรสพระองค์เล็กใน เจ้าชายนิโคลัสแห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลออปอลที่ 3 แห่งเบลเยียม ผ่านทางพระมารดา ด้วยพระบิดาดำรงตำแหน่งเป็นเอกอัครราชทูตประจำประเทศเบลเยียม ทำให้ครอบครัวพระองค์สนิทสนมกับ เจ้าหญิงอัสตริดแห่งเบลเยียม อาร์ชดัชเชสแห่งออสเตรีย-เอสเต และครอบครัวของพระองค์ และทรงเติบโตมากับ เจ้าชายอะเมเดโอแห่งเบลเยียม อาร์ชดยุกแห่งออสเตรีย-เอสเต เจ้าหญิงมาเรีย ลอราแห่งเบลเยียม อาร์ชดัชเชสแห่งออสเตรีย-เอสเต เจ้าชายโจอาคิมแห่งเบลเยียม อาร์ชดยุกแห่งออสเตรีย-เอสเต และ เจ้าหญิงลุยซา มาเรียแห่งเบลเยียม อาร์ชดัชเชสแห่งออสเตรีย-เอสเต ผู้เป็นพระญาติวงศ์ พระองค์สามารถรับสั่งภาษาเยอรมัน ฝรั่งเศส ดัตช์ และอังกฤษ พระองค์ทรงอยู่ในลำดับที่ 15 ในการสืบราชบัลลังก์ลีชเทินชไตน์ ถัดจาพระบิดา เช่นเดียวกับพระญาติบุรุษของพระองค์ ทรงสำเร็จการศึกษาจากโรงเรียนนายร้อยทหารบกแซนด์เฮิสต์ มียศทางทหารที่ ร้อยโท โดยมีพิธีมอบธงโดยเอลิซาเบธที่ 2 สมเด็จพระราชินีนาถแห่งสหราชอาณาจักร
เจ้าชายเอดูอาร์ด เดอ ลอบโควิซซ์

เจ้าชายเอดูอาร์ด เดอ ลอบโควิซซ์ (อังกฤษ: Prince Edouard de Lobkowicz) ประสูติเมื่อวันที่ 12 มิถุนายน 2469 เป็นพระโอรสองค์โตใน เจ้าชายเอดูอาร์ด เดอ ลอบโควิซซ์ กับ อานิตา ลิมี พระองค์ทรงเติบโตและได้รับสัญชาติอเมริกัน เมื่อทรงศึกษา ณ มหาวิทยาลัยปารีส ทรงงานในด้านการทนาคาร
เสกสมรส

พระองค์ทรงเสกสมรสกับเจ้าหญิงมารี-ฟรังซัวแห่งบูร์บง-ปาร์มา พระภคินีใน เจ้าชายคาลอส ฮิวโก้ ดยุกแห่งปาร์มา เมื่อวันที่ 11 ธันวาคม 2502 โดยได้พระชายารับพระนามว่า เจ้าหญิงเอดูอาร์ด เดอ ลอบโควิซซ์ มีพระบุตรดังนี้
เจ้าชายเอดูอาร์ด-ซาเวีย
เจ้าชายรอแบร์ เอ็มมานูเอล
เจ้าชายชาลส์-อ็องรี เดอ ลอบโควิซซ์
เจ้าหญิงมารี แกเบรียล
เจ้าชายเอดูอาร์ด เดอ ลอบโควิซซ์ สิ้นพระชนม์ลงเมื่อวันที่ 2 เมษายน 2553 สิริพระชันษา 83 ปี
เจ้าชายโนอาแห่งนัสเซา

เจ้าชายโนอาแห่งนัสเซา (อังกฤษ: His Royal Highness Prince Noah of Nassau) ประสูติเมื่อวันที่ 21 กันยายน 2550 เป็นพระโอรสพระองค์เล็กใน เจ้าชายหลุยส์แห่งลักเซมเบิร์ก และ เทสซี อ็องตอนี อดีตพระชายา เป็นพระนัดดาใน แกรนด์ดยุกอ็องรีแห่งลักเซมเบิร์ก และ แกรนด์ดัชเชสมาเรีย เตเรซาแห่งลักเซมเบิร์ก โดยเจ้าชายโนอา มีนามเมื่อแรกประสูติที่ โนห์อา เด นัสเซา ต่อมาในวันชาติลักเซมเบิร์กเมื่อวันที่ 23 มิถุนายน พ.ศ. 2552 แกรนด์ดยุกอ็องรีโปรดเกล้าฯ สถาปนาพระมารดาคือ นางเทสซี ให้ดำรงพระอิสริยยศเป็น เจ้าหญิงแห่งลักเซมเบิร์ก และพระบุตรทุกพระองค์ รวมไปถึงพระบุตรที่จะประสูติกาลในเบื้องหน้าก็จะได้รับการสถาปนาเป็น เจ้าชาย/หญิงแห่งนัสเซา พร้อมฐานันดร รอยัลไฮเนส ทรงมีพระเชษฐา 1 พระองค์คือ เจ้าชายกาบรีแยลแห่งนัสเซา พระองค์มีพระบิดาพระมารดาทูลหัวคือ เจ้าชายกีโยม แกรนด์ดยุกรัชทายาทแห่งลักเซมเบิร์ก พระปิตุลา (ลุงฝ่ายพ่อ) และ แพตตี อ็องตอนี พระมาตุจฉา (ป้าฝ่ายแม่)
เจ้าชายเฟอร์ดินานด์ ดยุกแห่งกัสโตร

เจ้าชายเฟอร์ดินานด์ ดยุกแห่งกัสโตร (อังกฤษ: Prince Ferdinand, Duke of Castro) ประสูติเมื่อวันที่ 28 พฤาภาคม 2469 ณ ประเทศโปแลนด์ เป็นพระโอรสใน เจ้าชายรานีเอรี ดยุกแห่งกัสโตร และ เจ้าหญิงมาเรีย แคโรไลนา ดัชเชสแห่งกัสโตร พระบิดาและพระมารดาของพระองค์นั้น ทรงเป็นญาติห่างกัน พระชนม์ชีพของพระองค์และครอบครัว อาศัยใน ประเทศฝรั่งเศส เป็นหลัก อีกทั้ง พระองค์ยังทรงเป็นสมาชิกพระราชวงศ์ซิซิลีทั้งสองพระองค์แรกที่ทรงรับราชการทหารในตำแหน่งด้านการบริการและการปฐมพยาบาล
พระองค์ทรงกลายเป็นดยุกแห่งกัสโตรเมื่อปี 2516 พระองค์ทรงถูกปลูกฝังมาให้ทำงานอย่างหนักจากพระบิดา ในขณะดำรงพระอิสริยยศดยุกแห่งกัสโตรนั้น พระองค์ทรงเสด็จเยือนประเทศในยุโรปเป็นประจำ เพื่อกระชับความสัมพันธ์ระหว่างประเทศ
เสกสมรส

เจ้าชายเฟอร์ดินานด์ ดยุกแห่งกัสโตร ทรงเสกสมรสกับ เจ้าหญิงแชนทัล ดัชเชสแห่งกัสโตร เมื่อวันที่ 23 กรกฎาคม 2492 พระชายารับพระราชทานพระอิสริยยศ ดัชเชสแห่งกัสโตร พระชายา เจ้าหญิงแห่งซิซิลีทั้งสอง มีพระบุตรดังนี้
เจ้าหญิงเบอาทริสแห่งบูร์บง-ซิซิลีทั้งสอง
เจ้าหญิงแอนน์
เจ้าชายคาร์โล ดยุกแห่งกัสโตร
พระองค์สิ้นพระชนม์ลงเมื่อวันที่ 20 มีนาคม 2551 สิริพระชันษา 81 ปี พระโอรสสืบทอดพระอิสริยยศต่อ
เหรียญ

Sovereign Military Order of Malta: Bailiff Knight Grand Cross of Obedience of the Sovereign Military Order of Malta, 2nd Class
เจ้าชายเฮนรี ดยุกแห่งคอร์นวอลล์

| เฮนรี |
| --- | --- |
ดยุกแห่งคอร์นวอลล์
ภาพแถวเวสต์มินสเตอร์ ฉลองการพระราชสมภพของเฮนรี
ประสูติ: 1 มกราคม ค.ศ. 1511 พระราชวังริชมอนด์ เซอร์รีย์ ประเทศอังกฤษ
สวรรคต: 22 กุมภาพันธ์ ค.ศ. 1511 (52 วัน) พระราชวังริชมอนด์ เซอร์รีย์ ประเทศอังกฤษ
ฝังพระศพ: 27 กุมภาพันธ์ ค.ศ. 1511 เวสต์มินสเตอร์แอบบีย์ ลอนดอน ประเทศอังกฤษ
ราชวงศ์: ทิวดอร์
พระราชบิดา: พระเจ้าเฮนรีที่ 8 แห่งอังกฤษ
พระราชมารดา: กาตาลินาแห่งอารากอน
เจ้าชายเฮนรี ดยุกแห่งคอร์นวอลล์ (อังกฤษ: Henry, Duke of Cornwall; 1 มกราคม ค.ศ. 1511 – 22 กุมภาพันธ์ ค.ศ. 1511) เป็นพระราชโอรสพระองค์แรกในพระเจ้าเฮนรีที่ 8 แห่งอังกฤษ กับกาตาลินาแห่งอารากอน เมื่อมีประสูติกาลได้รับการเฉลิมฉลองในฐานะพระรัชทายาทเป็น ดยุกแห่งคอร์นวอลล์ และมีแผนการแต่งตั้งพระองค์เป็น เจ้าชายแห่งเวลส์ โดยหวังว่าจะเป็นกษัตริย์อังกฤษพระองค์ที่สามแห่งราชวงศ์ทิวดอร์ แต่สิ้นพระชนม์ในวันที่ 22 กุมภาพันธ์ เพียงไม่กี่สัปดาห์หลังจากนั้น ซึ่งการสิ้นพระชนม์ในครั้งนี้ และความล้มเหลวในการผลิตรัชทายาทพระองค์ถัดไป ได้เป็นมูลเหตุสำคัญที่นำไปสู่ปัญหาเรื่องการสืบสันตติวงศ์ระหว่างพระเจ้าเฮนรีที่ 8 แห่งอังกฤษ กับกาตาลินาแห่งอารากอน และต่อมานำไปสู่การแตกแยกทางศาสนาระหว่างคริสตจักรอังกฤษกับโรมันคาทอลิก ซึ่งนำไปสู่เหตุการณ์การปฏิรูปศาสนาในอังกฤษ
พระราชสมภพและรับบัพติศมา

หลังพระเจ้าเฮนรีที่ 8 กับกาตาลินาแห่งอารากอนอภิเษกสมรส 18 เดือน เฮนรีเสด็จพระราชสมภพในวันที่ 1 มกราคม ค.ศ. 1511 ที่พระราชวังริชมอนด์ กาตาลินาเคยให้กำเนิดพระราชธิดาที่สิ้นพระชนมตั้งแต่เกิดในวันที่ 31 มกราคม ค.ศ. 1510 พระองค์ได้รับบัพติศมาในพิธีอันหรูหราเมื่อวันที่ 5 มกราคม ของขวัญในพิธีบัพติศมาประกอบด้วยที่วางเกลือทองคำเนื้อดี และถ้วยที่มีน้ำหนักรวม 99 ozt (3.1 kg) จากพระเจ้าหลุยส์ที่ 12 แห่งฝรั่งเศส พ่ออุปถัมภ์
เจ้าชายอาร์เธอร์แห่งคอนน็อต

เจ้าชายอาร์เธอร์แห่งคอนน็อต (อังกฤษ: Prince Arthur of Connaught) ประสูติเมื่อวันที่ 13 มกราคม ค.ศ. 1883 ณ บาร์กเชอร์ เป็นพระโอรสพระองค์กลางและพระองค์เดียวใน เจ้าชายอาร์เธอร์ ดยุกแห่งคอนน็อตและสแตรธเอิร์น และเจ้าหญิงลูอีส มาร์กาเร็ตแห่งปรัสเซีย โดยเป็นพระราชนัดดาใน สมเด็จพระราชินีนาถวิกตอเรีย โดยทรงรับการบัพติศมาเมื่อ ค.ศ. 1883 โดยมีพระบิดาพระมาดาทูลหัวดังนี้
สมเด็จพระราชินีนาถวิกตอเรียแห่งสหราชอาณาจักร พระราชอัยยิกา
เอากุสทาแห่งซัคเซิน-ไวมาร์-ไอเซนัค
เจ้าหญิงเบียทริซแห่งสหราชอาณาจักร
เจ้าชายฟรีดริช เลโอโปล์ดแห่งปรัสเซีย
จอร์จ ฮันเบอร์ ฮูเตอร์
เจ้าหญิงมารีแห่งปรัสเซีย (ค.ศ. 1855-1888)
เจ้าชายจอร์จ ดยุกแห่งเคมบริดจ์ (Prince George, Duke of Cambridge)
เจ้าชายอัลเฟรด ดยุกแห่งซัคเซิน-โคบวร์คและโกทา
โดยพระองค์เป็นเจ้าชายพระองค์แรกในพระราชวงศ์ที่ทรงศึกษาใน วิทยาลัยอีตัน
ทั้งนี้พระองค์ทรงมีศักดิ์เป็นพระอัยกาในสมเด็จพระราชาธิบดีคาร์ลที่ 16 กุสตาฟแห่งสวีเดน สมเด็จพระราชินีนาถมาร์เกรเธอที่ 2 แห่งเดนมาร์ก สมเด็จพระราชินีอันเนอ-มารีแห่งกรีซ
ทรงงาน

พระองค์ทรงดำรงตำแหน่งเป็นข้าหลวงใหญ่แห่งแอฟริกาใต้ ตั้งแต่ 20 พฤศจิกายน ค.ศ. 1920 ถึง 21 มกราคม ค.ศ. 1924 โดยหลังจากเสร็จสงครามโลกครั้งที่ 1 พระองค์ทรงมีบทบาทมากมายในและต่างประเทศ
เสกสมรส

พระองค์ทรงเสกสมรสกับเจ้าหญิงอเล็กซานดรา ดัชเชสแห่งไฟฟ์ พระธิดาในเจ้าหญิงลูอีส พระราชกุมารี พระราชนัดดาหัวแก้วหัวแหวนในสมเด็จพระเจ้าเอ็ดเวิร์ดที่ 7 แห่งสหราชอาณาจักร ซึ่งทั้ง 2 เป็นพระญาติกัน (โดยทรงเป็นพระภาดาในเจ้าหญิงลูอีส พระราชกุมารี) โดยหลังจากที่สมรสกัน เจ้าหญิงอเล็กซานดรามีพระนามตามพระราชประเพณีว่า เฮอร์รอยัลไฮเนส เจ้าหญิงอาร์เธอร์แห่งคอนน็อต (Her Royal Highness Princess Arthur of Connaught) โดยทั้ง 2 มีพระบุตรร่วมกันคือ
อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น
พระอิสริยยศ

13 มกราคม ค.ศ. 1883 - 12 กันยายน ค.ศ. 1938: ฮิสรอยัลไฮเนส เจ้าชายอาร์เธอร์แห่งคอนน็อต (His Royal Highness Prince Arthur of Connaught)
| ด ค กเจ้าชายแห่งสหราชอาณาจักร |
| --- | --- |
เริ่มนับรุ่นจากพระราชวงศ์ที่สืบเชื้อสายจากพระเจ้าจอร์จที่ 1 ผู้ทรงริเริ่มการใช้ เจ้าชาย และ เจ้าหญิง อย่างเป็นทางการในพระราชวงศ์
รุ่นที่ 1:  สมเด็จพระเจ้าจอร์จที่ 2 
รุ่นที่ 2:  เจ้าชายเฟรเดอริก เจ้าชายแห่งเวลส์  เจ้าชายจอร์จ วิลเลียมแห่งเวลส์  เจ้าชายวิลเลียม ดยุกแห่งคัมบาร์ลันด์ 
รุ่นที่ 3:  สมเด็จพระเจ้าจอร์จที่ 3  เจ้าชายเอ็ดเวิร์ด ดยุกแห่งยอร์กและออลบานี  เจ้าชายวิลเลียม เฮนรี ดยุกแห่งกลอสเตอร์และเอดินบะระ  เจ้าชายเฮนรี ดยุกแห่งคัมบาร์ลันด์และสแตรธเอิร์น  เจ้าชายเฟรเดอริก 
รุ่นที่ 4:  สมเด็จพระเจ้าจอร์จที่ 4  เจ้าชายเฟรเดอริก ดยุกแห่งยอร์กและออลบานี  สมเด็จพระเจ้าวิลเลียมที่ 4  เจ้าชายเอ็ดเวิร์ด ดยุกแห่งเคนต์และสแตรธเอิร์น  สมเด็จพระเจ้าเออร์เนสต์ ออกัสตัสที่ 1 แห่งฮันโนเวอร์  เจ้าชายออกัสตุส เฟรเดอริก ดยุกแห่งซัสเซกซ์  เจ้าชายอดอลฟัส ดยุกแห่งเคมบริดจ์  เจ้าชายออกตาเวียส  เจ้าชายอัลเฟรด  เจ้าชายวิลเลียม เฟรเดอริก ดยุกแห่งกลอสเตอร์และเอดินบะระ 
รุ่นที่ 5:  เจ้าชายอัลเบิร์ต1  สมเด็จพระเจ้าจอร์จที่ 5 แห่งฮันโนเวอร์  เจ้าชายจอร์จ ดยุกแห่งเคมบริดจ์ 
รุ่นที่ 6:  สมเด็จพระเจ้าเอ็ดเวิร์ดที่ 7   เจ้าชายอัลเฟรด ดยุกแห่งเอดินบะระและแห่งซัคเซิน-โคบวร์คและโกทา  เจ้าชายอาร์เธอร์ ดยุกแห่งคอนน็อตและสแตรธเอิร์น  เจ้าชายลีโอโพลด์ ดยุกแห่งออลบานี  เจ้าชายเออร์เนสต์ ออกัสตัส2 
รุ่นที่ 7:  เจ้าชายอัลเบิร์ต วิกเตอร์ ดยุกแห่งคลาเรนซ์และเอวอนเดล  สมเด็จพระเจ้าจอร์จที่ 5  เจ้าชายอเล็กซานเดอร์ จอห์นแห่งเวลส์  เจ้าชายอัลเฟรดแห่งเอดินบะระ รัชทายาทแห่งซัคเซิน-โคบวร์คและโกทา  เจ้าชายอาร์เธอร์แห่งคอนน็อต  เจ้าชายชาร์ลส์ เอ็ดเวิร์ด ดยุกแห่งออลบานีและแห่งซัคเซิน-โคบวร์คและโกทา2  เจ้าชายจอร์จ วิลเลียมแห่งฮันโนเฟอร์  เจ้าชายคริสเตียนแห่งฮันโนเฟอร์  เจ้าชายเออร์เนสต์ ออกัสตัส ดยุกแห่งบรันสวิก2 
รุ่นที่ 8:  สมเด็จพระเจ้าเอ็ดเวิร์ดที่ 8  สมเด็จพระเจ้าจอร์จที่ 6  เจ้าชายเฮนรี ดยุกแห่งกลอสเตอร์  เจ้าชายจอร์จ ดยุกแห่งเคนต์  เจ้าชายจอห์น  อลาสแตร์ วินด์เซอร์ ดยุกที่ 2 แห่งคอนน็อตและสแตรธเอิร์น2  เจ้าชายโยฮันน์ เลโอโปลด์ รัชทายาทแห่งซัคเซิน-โคบวร์คและโกทา2  เจ้าชายฮิวเบอร์ตัสแห่งซัคเซิน-โคบวร์คและโกทา2  เจ้าชายเออร์เนสต์ ออกัสตัสแห่งฮันโนเฟอร์2  เจ้าชายจอร์จ วิลเลียมแห่งฮันโนเฟอร์2 
รุ่นที่ 9:  เจ้าชายฟิลิป ดยุกแห่งเอดินบะระ3  เจ้าชายวิลเลียมแห่งกลอสเตอร์  เจ้าชายริชาร์ด ดยุกแห่งกลอสเตอร์  เจ้าชายเอ็ดเวิร์ด ดยุกแห่งเคนต์  เจ้าชายไมเคิลแห่งเคนต์ 
รุ่นที่ 10:  สมเด็จพระเจ้าชาร์ลส์ที่ 3  เจ้าชายแอนดรูว์ ดยุกแห่งยอร์ก  เจ้าชายเอ็ดเวิร์ด ดยุกแห่งเอดินบะระ 
รุ่นที่ 11:  เจ้าชายวิลเลียม เจ้าชายแห่งเวลส์  เจ้าชายแฮร์รี ดยุกแห่งซัสเซกซ์  เจมส์ เมานต์แบ็ตเทน-วินด์เซอร์ เอิร์ลแห่งเวสเซ็กซ์4 
รุ่นที่ 12:  เจ้าชายจอร์จแห่งเวลส์  เจ้าชายหลุยส์แห่งเวลส์  เจ้าชายอาร์ชีแห่งซัสเซกซ์ 
1 ไม่ใช่เจ้าชายแห่งบริเตนตั้งแต่ประสูติ แต่ได้รับสถาปนาเป็นเจ้าชายพระราชสวามี 2  ดำรงพระอิสริยยศเจ้าชายแห่งสหราชอาณาจักรจนถึงวันที่ 30 พฤศจิกายน ค.ศ. 1917 3  ไม่ใช่เจ้าชายแห่งบริเตนตั้งแต่ประสูติ แต่ได้รับสถาปนาเป็นเจ้าชายแห่งสหราชอาณาจักร 4  พระอิสริยยศเป็นที่ถกเถียง; ดู บทความที่เกี่ยวข้อง
ตราอาร์มประจำพระองค์
เจ้าชายไอโมน ดยุกแห่งอาพูเลีย

เจ้าชายไอโมน ดยุกที่ 6 แห่งโอสตา (อังกฤษ: His Royal Highness Prince Aimone, Duke of Aosta) เป็นพระโอรสพระองค์เดียวในเจ้าชายอะเมเดโอ ดยุกที่ 5 แห่งโอสตาและเจ้าหญิงโกลดแห่งออร์เลอ็อง พระองค์สมรสกับเจ้าหญิงโอลกา ดัชเชสแห่งอาพูเลีย (เดิม เจ้าหญิงโอลกาแห่งกรีซ) มีพระบุตร 3 พระองค์
เจ้าชายเอ็มมานูเอล ดยุกแห่งเวนมอนต์

| เจ้าชายเอ็มมานูเอล ดยุกแห่งเวนมอนต์ |
| --- | --- |

เจ้าชายแห่งออร์เลอ็อง ดยุกแห่งเวนมอนต์
ประสูติ: 18 มกราคม พ.ศ. 2415  มารีโน
สิ้นพระชนม์: 1 กุมภาพันธ์ พ.ศ. 2474 (59 ปี) สาธารณรัฐฝรั่งเศสที่ 3
พระชายา: เจ้าหญิงเฮนเรียตตาแห่งเบลเยียม
พระบุตร: เจ้าหญิงมารี ลูอีสแห่งออร์เลอ็อง (1896-1973) เจาหญิงโซฟี เจ้าหญิงเจนีวีฟ เจ้าชายชาลส์ ฟิลิป ดยุกแห่งเนมอนส์
ราชวงศ์: ราชวงศ์ออร์เลอ็อง
พระบิดา: เจ้าชายเฟอร์ดินานด์ ดยุกแห่งอาล็องซง
พระมารดา: ดัชเชสโซฟี ชาลอตต์แห่งบาวาเรีย
เจ้าชายเอ็มมานูเอล ดยุกแห่งเวนมอนต์ (อังกฤษ: Prince Emmanuel, Duke of Vendôme)
เจ้าชายจอร์จแห่งเวลส์

เจ้าชายจอร์จแห่งเวลส์ (อังกฤษ: Prince George of Wales; ประสูติ 22 กรกฎาคม ค.ศ. 2013) หรือพระนามเต็มว่า จอร์จ อเล็กซานเดอร์ หลุยส์ (George Alexander Louis) เป็นพระราชโอรสพระองค์แรกในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ เป็นพระราชนัดดาของสมเด็จพระเจ้าชาลส์ที่ 3 แห่งสหราชอาณาจักร กับไดอานา เจ้าหญิงแห่งเวลส์ ทั้งเป็นพระปนัดดาของสมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ จึงอยู่ในลำดับที่ 2 ของการสืบสันตติวงศ์อังกฤษ ก่อนประสูติสื่อมวลชนพรรณนาพระโอรสองค์นี้ว่าเป็น "ราชกุมารผู้ทรงมีชื่อเสียงที่สุดในโลก"